NÁRODNÁ RADA SLOVENSKEJ REPUBLIKY

V.volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**.....**

NÁVRH

**Z á k o n**

**z ................... 2011**

**o odvodoch vybraných finančných inštitúcií**

**a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl.I**

**§1**

**Predmet úpravy**

Predmetom tohto zákona je úprava odvodov uhrádzaných vybranými finančnými inštitúciami, ktoré pôsobia na území Slovenskej republiky a majú finančné zdroje získané od iných právnických osôb alebo fyzických osôb, a to s cieľom prispieť k vytvoreniu a zabezpečeniu fungovania systému stimulovania finančných inštitúcií obmedzovať systémové riziko a zároveň systému podieľania sa finančných inštitúcií na tvorbe zdrojov slúžiacich na spravodlivé rozdelenie záťaže z dôsledkov finančných kríz na stabilitu finančného systému a hospodárstvo Slovenskej republiky, vrátane čiastočného podieľania sa finančných inštitúcií na zmiernení dôsledkov vzniknutej globálnej finančnej krízy na rozpočtové hospodárenie sektora verejnej správy Slovenskej republiky, osobitne na štátny rozpočet.

**§2**

**Platitelia odvodov a predmet odvodov**

(1) Platiteľmi odvodov (ďalej len „platiteľ“), ktorí majú povinnosť uhrádzať odvody ustanovené týmto zákonom, sú banky, zahraničné banky vrátane pobočiek zahraničných bánk, iné úverové inštitúcie a iné zahraničné úverové inštitúcie vrátane pobočiek iných zahraničných úverových inštitúcií,[[1]](#footnote-2)1) ktoré sú daňovníkom s neobmedzenou daňovou povinnosťou alebo daňovníkom s obmedzenou daňovou povinnosťou podľa osobitného zákona o dani z príjmov.[[2]](#footnote-3)2)

(2) Predmetom odvodov ustanovených týmto zákonom sú pasíva[[3]](#footnote-4)3) platiteľa tvoriace zdroje majetku a financovania platiteľa, ktoré sa znižujú o základné vlastné zdroje financovania[[4]](#footnote-5)4) platiteľa tvorené splateným základným imaním platiteľa, o dodatkové vlastné zdroje financovania platiteľa predstavujúce pohľadávku voči platiteľovi spojenú so záväzkom podriadenosti,[[5]](#footnote-6)5) ako aj o vklady prijaté platiteľom a chránené systémom ochrany vkladov v Slovenskej republiky podľa osobitného zákona o ochrane vkladov,[[6]](#footnote-7)6) za ktoré platiteľ uhrádza príspevky podľa osobitného zákona o ochrane vkladov,6) a tiež o vklady prijaté platiteľom a chránené systémom ochrany bankových vkladov v inom členskom štáte Európskej únie alebo inom zmluvnom štáte Európskeho hospodárskeho priestoru (ďalej len „členský štát“). Predmet odvodov platiteľa, ktorý je daňovníkom s neobmedzenou daňovou povinnosťou podľa osobitného zákona,2) sa znižuje aj o tie pasíva platiteľa zistené podľa prvej vety, ktoré platiteľ nadobudol v súvislosti s vykonávaním činností na území iného členského štátu vrátane cezhraničného vykonávania činností na území iného členského štátu. Predmetom odvodov platiteľa, ktorý je daňovníkom s obmedzenou daňovou povinnosťou podľa osobitného zákona,2) sú len tie pasíva platiteľa z jeho pasív zistených podľa prvej vety, ktoré platiteľ nadobudol v súvislosti s vykonávaním činností na území Slovenskej republiky vrátane cezhraničného vykonávania činností na území Slovenskej republiky.

**§3**

**Sadzba odvodov a splatnosť odvodov**

(1) Sadzba odvodov na jednotlivé kalendárne roky (ďalej len „ročný odvod“) je 0,73% zo základu pre výpočet odvodov.

(2) Ročný odvod je platiteľ povinný uhradiť v štyroch rovnomerných a pravidelných štvrťročných splátkach splatných vždy najneskôr do 20. dňa prvého mesiaca každého kalendárneho štvrťroka, ak tento zákon v prechodných ustanoveniach neustanovuje inak.

(3) Výška štvrťročnej splátky ročného odvodu sa vypočíta ako násobok jednej štvrtiny sadzby podľa odseku1 a základu pre výpočet štvrťročnej splátky ročného odvodu; základom pre výpočet štvrťročnej splátky je priemerná výška predmetu odvodov zistená u jednotlivých platiteľov ako priemer súhrnnej výšky predmetu odvodov za jednotlivé dni predchádzajúceho kalendárneho štvrťroka predo dňom splatnosti príslušnej štvrťročnej splátky ročného odvodu. Výška predmetu odvodov v cudzej mene sa prepočítava na eurá, pričom na prepočet cudzej meny na eurá sa použije referenčný výmenný kurz určený a vyhlásený Európskou centrálnou bankou alebo Národnou bankou Slovenska,[[7]](#footnote-8)7) ktorý je platný ku dňu, za ktorý sa zisťuje súhrnná výška predmetu odvodov na účely zistenia priemernej výšky predmetu odvodov za príslušný kalendárny štvrťrok.

**§4**

**Príjmové určenie odvodov**

Uhradené odvody slúžia na vytvorenie osobitnej časti štátnych finančných aktív, ktorá je účelovo určená na zavedenie a zabezpečenie fungovania systému podieľania sa finančných inštitúcií na tvorbe zdrojov slúžiacich na zníženie systémového rizika z dôsledkov finančných kríz na stabilitu finančného systému a hospodárstvo Slovenskej republiky; to neplatí v prechodnom období podľa §6 ods.2, počas ktorého uhradené odvody tvoria príjmy štátneho rozpočtu.

**§5**

**Správa odvodov**

(1) Správu odvodov vykonáva Daňový úrad pre vybrané daňové subjekty;[[8]](#footnote-9) 8) ak tento zákon neustanovuje inak, pri správe odvodov sa postupuje rovnako ako pri správe daní podľa osobitných predpisov o správe daní.[[9]](#footnote-10)9)

(2) Platiteľ je najneskôr v deň splatnosti každej štvrťročnej splátky odvodov povinný predložiť správcovi odvodov písomné hlásenie o vyúčtovaní štvrťročnej splátky ročného odvodu, ktoré musí obsahovať údaje o výške a výpočte výšky príslušnej štvrťročnej splátky ročného odvodu. Súčasťou tohto hlásenia musí byť tiež priemerná výška predmetu odvodov, ktorá bola základom pre výpočet výšky príslušnej štvrťročnej splátky, ako aj prehľad o súhrnnej výške predmetu odvodov za jednotlivé dni predchádzajúceho kalendárneho štvrťroka, ktoré slúžili na zistenie priemernej výšky predmetu odvodov vrátane uvedenia výšky predmetu odvodov v cudzej mene za jednotlivé dni a uvedenia referenčného výmenného kurzu použitého za jednotlivé dni na prepočet cudzej meny na eurá, ak tento zákon v prechodných ustanoveniach neustanovuje inak.

(3) Odvody sa platia v eurách bezhotovostným prevodom na príslušný účet správcu odvodov. Správca odvodov bezodkladne po uhradení odvodov zabezpečí ich bezhotovostný prevod na príslušný účet štátnych finančných aktív; to neplatí v prechodnom období podľa §6 ods.2, počas ktorého uhradené odvody tvoria príjmy štátneho rozpočtu.

(4) Platiteľovi, ktorý neuhradil riadne a včas odvod alebo jeho časť, alebo ktorý nepredložil riadne a včas úplné hlásenie o vyúčtovaní štvrťročnej splátky ročného odvodu, uloží správca odvodov sankcie za tento skutok a vyrubí mu sankčné úroky alebo úroky z omeškania z neuhradenej sumy odvodu, a to v rovnakej výške a za rovnakých podmienok ako pri správnych deliktoch podľa osobitného predpisu o správe daní.[[10]](#footnote-11)10)

(5) Ustanovením odseku 4 nie je dotknutá zodpovednosť podľa osobitných predpisov.[[11]](#footnote-12)11)

**§6**

**Prechodné ustanovenia**

(1) Prvú štvrťročnú splátku ročného odvodu na rok 2011 sú platitelia povinní uhradiť na tretí štvrťrok 2011, a to na príslušný účet správcu odvodov najneskôr do 25. augusta 2011; základom pre výpočet tejto štvrťročnej splátky je výška predmetu odvodov podľa stavu v priebežnej účtovnej závierke[[12]](#footnote-13)12) platiteľa, ktorú je platiteľ povinný zostaviť k 30. júnu 2011 a ktorú je povinný predložiť Daňovému úradu pre vybrané daňové subjekty8) najneskôr do 15. augusta 2011 ako prílohu hlásenia o vyúčtovaní štvrťročnej splátky ročného odvodu na tretí štvrťrok 2011.

(2) V období od nadobudnutia účinnosti tohto zákona do posledného dňa kalendárneho roka, v ktorom Európska komisia (Eurostat) uverejní údaje[[13]](#footnote-14)13) o tom, že aktuálny schodok verejnej správy Slovenskej republiky je menej ako 3%, uhradené odvody tvoria príjmy štátneho rozpočtu. Skončenie obdobia, počas ktorého uhradené odvody tvoria príjmy štátneho rozpočtu, vyhlási Ministerstvo financií Slovenskej republiky všeobecne záväzným právnym predpisom.

**Čl.II**

Zákon Slovenskej národnej rady č.511/1992Zb. o správe daní a poplatkov a o zmenách v sústave územných finančných orgánov v znení zákona Národnej rady Slovenskej republiky č.165/1993Z.z., zákona Národnej rady Slovenskej republiky č.253/1993Z.z., zákona Národnej rady Slovenskej republiky č.254/1993Z.z., zákona Národnej rady Slovenskej republiky č.172/1994Z.z., zákona Národnej rady Slovenskej republiky č.187/1994Z.z., zákona Národnej rady Slovenskej republiky č.249/1994Z.z., zákona Národnej rady Slovenskej republiky č.367/1994Z.z., zákona Národnej rady Slovenskej republiky č.374/1994Z.z., zákona Národnej rady Slovenskej republiky č.58/1995Z.z., zákona Národnej rady Slovenskej republiky č.146/1995Z.z., zákona Národnej rady Slovenskej republiky č.304/1995Z.z., zákona Národnej rady Slovenskej republiky č.386/1996Z.z., zákona č.12/1998Z.z., zákona č.219/1999Z.z., zákona č.367/1999Z.z., zákona č.240/2000Z.z., zákona č.493/2001Z.z., zákona č.215/2002Z.z., zákona č.233/2002Z.z., zákona č.291/2002Z.z., zákona č.526/2002Z.z., zákona č.114/2003Z.z., zákona č.609/2003Z.z., zákona č.191/2004Z.z., zákona č.215/2004Z.z., zákona č.350/2004Z.z., zákona č.443/2004Z.z., zákona č.523/2004Z.z., zákona č.679/2004Z.z., zákona č.68/2005Z.z., zákona č.534/2005Z.z., zákona č.584/2005Z.z., zákona č.122/2006Z.z., zákona č.215/2007Z.z., zákona č.358/2007Z.z., zákona č.289/2008Z.z., zákona č.465/2008Z.z., zákona č.514/2008Z.z., zákona č.563/2008Z.z., zákona č.83/2009Z.z., zákona č.466/2009Z.z., zákona č.504/2009Z.z., zákona č.563/2009Z.z., zákona č.52/2010Z.z., zákona č.136/2010Z.z. a zákona č.494/2010Z.z. sa mení a dopĺňa takto:

V §1a písmenoa) znie:

„a) daňou daň podľa osobitných predpisov1) vrátane sankčného úroku, úroku a pokuty podľa tohto zákona alebo osobitných predpisov,1aa) miestny poplatok za komunálne odpady a drobné stavebné odpady podľa osobitného predpisu1aaa) a odvody vybraných finančných inštitúcií podľa osobitného predpisu,1aaaa)“.

Poznámky pod čiarou k odkazom1aa, 1aaa a 1aaaa znejú:

„1aa) Napríklad zákon č.431/2002Z.z. o účtovníctve v znení neskorších predpisov, zákon č.105/2004Z.z. v znení neskorších predpisov.

 1aaa) §77 až 83 zákona č.582/2004Z.z. v znení neskorších predpisov.

 1aaaa) Zákon č...../2011Z.z. o odvodoch vybraných finančných inštitúcií a o zmene a doplnení niektorých zákonov.“.

**Čl.III**

Zákon č.150/2001Z.z. o daňových orgánoch a ktorým sa mení a dopĺňa zákon č.440/2000Z.z. o správach finančnej kontroly v znení zákona č.182/2002Z.z. a zákona č.534/2005Z.z. sa dopĺňa takto:

V §4 ods.7 sa za druhú vetu vkladá nová tretia veta, ktorá znie: „Do pôsobnosti Daňového úradu pre vybrané daňové subjekty patrí správa odvodov vybraných finančných inštitúcií podľa osobitného predpisu.8aa)“.

Poznámka pod čiarou k odkazu8aa znie:

„8aa) Zákon č...../2011Z.z. o odvodoch vybraných finančných inštitúcií a o zmene a doplnení niektorých zákonov.“.

**Čl.IV**

Zákon č.300/2005Z.z. Trestný zákon v znení zákona č.650/2005Z.z., zákona č.692/2006Z.z., zákona č.218/2007Z.z., zákona č.491/2008Z.z., zákona č.497/2008Z.z., zákona č.498/2008Z.z., zákona č.59/2009Z.z., zákona č.257/2009Z.z., zákona č.317/2009Z.z., zákona č.492/2009Z.z., zákona č.576/2009Z.z., zákona č.224/2010Z.z. a zákona č.547/2010Z.z. sa mení a dopĺňa takto:

1. V §58 ods.2 a §85 uvádzacej vete sa za slová „skrátenia dane“ vkladá čiarka a slovo „odvodu“.

2. V nadpise §276 sa za slovo „dane“ vkladá čiarka a slovo „odvodu“.

3. V §276 ods.1 sa za slovo „daň,“ vkladajú slová „odvod vybranej finančnej inštitúcie,“.

**Čl.V**

Zákon č.563/2009Z.z. o správe daní (daňový poriadok) a o zmene a doplnení niektorých zákonov sa mení a dopĺňa takto:

1. V §2 písm.b) sa slová „predpisov2) a“ nahrádzajú slovom „predpisov,2)“ a na konci sa vypúšťa čiarka a pripájajú sa tieto slová: „a odvody vybraných finančných inštitúcií podľa osobitného predpisu,3a)“.

Poznámka pod čiarou k odkazu3a znie:

„3a) Zákon č...../2011Z.z. o odvodoch vybraných finančných inštitúcií a o zmene a doplnení niektorých zákonov.“.

2. V §167 sa slovo „a“ za slovami „zákona č.466/2009Z.z.“ nahrádza čiarkou a na konci sa pripája čiarka a tieto slová: „zákona č.563/2009Z.z., zákona č.52/2010Z.z., zákona č.136/2010Z.z. a zákona č.494/2010Z.z.“.

**Čl.VI**

**Účinnosť**

Tento zákon nadobúda účinnosť 1.júla 2011 okrem čl.V, ktorý nadobúda účinnosť 1.januára 2012.

1. 1) §2 ods.1, 5, 7 a 8, §5 písm.o) a p) a §11 ods.1 až 3 zákona č.483/2001Z.z. o bankách a o zmene a doplnení niektorých zákonov v znení neskorších predpisov. [↑](#footnote-ref-2)
2. 2) Zákon č.595/2003Z.z. o dani z príjmov v znení neskorších predpisov. [↑](#footnote-ref-3)
3. 3) §2 ods.4 písm.k) a l) a §17a ods.1 zákona č.431/2002Z.z. o účtovníctve.

Nariadenie Európskeho parlamentu a Rady (ES) č.1606/2002 z 19.júla 2002 o uplatňovaní medzinárodných účtovných noriem (Mimoriadne vydanie Ú.v.EÚ, kap.13/zv.29; Ú.v.ES L243, 11.9.2002) v platnom znení.

Nariadenie Komisie (ES) č.1126/2008 z 3.novembra 2008, ktorým sa v súlade s nariadením Európskeho parlamentu a Rady (ES) č.1606/2002 prijímajú určité medzinárodné účtovné štandardy (Ú.v.EÚ L320, 29.11.2008) v platnom znení. [↑](#footnote-ref-4)
4. 4) §6 ods.2, §7 ods.2 písm.a) a §30 zákona č.483/2001Z.z. v znení neskorších predpisov.

Opatrenie Národnej banky Slovenska č.4/2007 z 13.marca 2007 o vlastných zdrojoch financovania bánk a požiadavkách na vlastné zdroje financovania bánk a o vlastných zdrojoch financovania obchodníkov s cennými papiermi a požiadavkách na vlastné zdroje financovania obchodníkov s cennými papiermi (oznámenie č.121/2007Z.z.) v znení neskorších predpisov. [↑](#footnote-ref-5)
5. 5) §408a Obchodného zákonníka.

§52a zákona č.566/2001Z.z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení zákona č.276/2009Z.z.

§46 a §95 ods.2 zákona č.7/2005Z.z. o konkurze a reštrukturalizácii a o zmene a doplnení niektorých zákonov v znení zákona č.276/2009Z.z. [↑](#footnote-ref-6)
6. 6) §3 až 7 zákona Národnej rady Slovenskej republiky č.118/1996Z.z. o ochrane vkladov a o zmene a doplnení niektorých zákonov v znení neskorších predpisov. [↑](#footnote-ref-7)
7. 7) Čl.219 ods.1 až 3 Zmluvy o fungovaní Európskej únie v platnom znení (Ú.v.EÚ C83, 30.3.2010).

Čl.12 ods.12.1 Protokolu o Štatúte Európskeho systému centrálnych bánk a Európskej centrálnej banky (Ú.v.EÚ C83, 30.3.2010).

§28 ods.2 zákona Národnej rady Slovenskej republiky č.566/1992Zb. o Národnej banke Slovenska v znení neskorších predpisov. [↑](#footnote-ref-8)
8. 8) §4 ods.7 zákona č.150/2001Z.z. o daňových orgánoch a ktorým sa mení a dopĺňa zákon č.440/2000Z.z. o správach finančnej kontroly v znení zákona č.182/2002Z.z. [↑](#footnote-ref-9)
9. 9) Zákon Slovenskej národnej rady č.511/1992Zb. o správe daní a poplatkov a o zmenách v sústave územných finančných orgánov v znení neskorších predpisov.

Zákon č.563/2009Z.z. o správe daní (daňový poriadok) a o zmene a doplnení niektorých zákonov v znení zákona č...../2011Z.z. [↑](#footnote-ref-10)
10. 10) Napríklad §35 až 35b zákona Slovenskej národnej rady č.511/1992Zb. v znení neskorších predpisov, §155 až 157 zákona č.563/2009Z.z. [↑](#footnote-ref-11)
11. 11) Napríklad §276 Trestného zákona. [↑](#footnote-ref-12)
12. 12) Napríklad §6 ods.5 písm.c) a §18 zákona č.431/2002Z.z. o účtovníctva v znení neskorších predpisov, §39 ods.11 zákona č.483/2001Z.z. v znení neskorších predpisov. [↑](#footnote-ref-13)
13. 13) Čl.14 nariadenia Rady (ES) č.479/2009 z 25.mája 2009 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva (kodifikované znenie) (Ú.v.EÚ L145, 10.6.2009). [↑](#footnote-ref-14)